
Linnavara (gaasikatel aadressil Linda tänav 4 Narva) kõlbmatuks tunnistamine ja Narva Linnavalitsuse Arhitektuuri- ja Linnaplaneerimise Ameti bilansist mahakandmine
1. Asjaolud ja menetluse käik

Narva Linnavalitsuse Arhitektuuri- ja Linnaplaneerimise Amet (edaspidi ka Amet) taotleb linnavaraks oleva gaasikatla aadressil Linda tänav 4 Narva, maksumusega 13 703,65 eurot, jääkväärtusega 0,00 euro, soetatud 20.11.1997. a. kõlbamatuks tunnistamist ja volituse andmist bilansist mahakandmist ja hävitamiseks.
	Linnavara liik 
	Vallasvara

	Täielik nimetus
	Gaasikatel, Linda tänav 4

	Kogus 
	1 tk

	Munitsipaalomandisse üleandmise või soetamise aeg 
	20.11.1997

	Maksumus 
	13 703,65 eurot

	Jääkväärtus 
	0,00 eurot

	Tehnilised andmed ja asukoht
	Gaasikatel, Linda tänav 4, Narva

	Seisukorra lühiiseloomustus taotluse esitamise ajal
	Gaasikatel ei ole töökorras ning vajab remonti

	Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info
	Linnavara ei saa kasutusse anda ega võõrandada, kuna see ei ole töökorras ning vajab remonti. Linnavara säilitamine ei ole otstarbekas, kuna selle remont ei ole otstarbekas. Tõendatakse:
1.  AS ALFATOM EHITUS 04.01.2016. a teostatud  tööde aktiga nr 4

	Märge linnavara registri kande kohta
	Jah

	Muud linnavaraga seotud olulisi andmed
	Ei ole


Nimetatud linnavara on vaja tunnistada kõlbmatuks ja anda volitus linnavara mahakandmiseks ja hävitamiseks seoses sellega, et vara on muutunud kõlbmatuks avaliku kasutamise, linna valitsemise või tulu saamise otstarbeks.
Narva Linnavalitsuse Arhitektuuri- ja Linnaplaneerimise Amet on esitanud linnavara (gaasikatel aadressil Linda tänav 4 Narva) kõlbamatuks tunnistamise, bilansist mahakandmise ja hävitamise taotluse koos tõendavate dokumentidega Narva Linnavalitsuse linnavarakomisjonile, kes peab esitatud taotlust põhjendatuks (protokolli nr 2 punkt 10, kp 03.02.2016).
2. Õiguslikud alused
2.1. Vastavalt kohaliku omavalitsuse korralduse seaduse § 30 lõige 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamist, mahakandmist ja hävitamist: (1) maatüki oluliseks osaks oleva ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.
3. Otsus
3.1. Nõustada Narva Linnavalitsuse Arhitektuuri- ja Linnaplaneerimise Ameti taotlusega linnavara (Gaasikatel aadressil Linda tänav 4 Narva) kõlbmatuks tunnistamise kohta.

3.2. Tunnistada linnavara (Gaasikatel aadressil Linda tänav 4 Narva) kõlbmatuks ning volitada Arhitektuuri- ja Linnaplaneerimise Ametit selle vara bilansist mahakandmiseks ja hävitamiseks.
3.3. Kõlbmatuks tunnistatud varaga seotud õigused ja kohustused ei kuulu ülekandmisele.

4. Rakendussätted

4.1. Narva Linnakantseleil teha korraldus teatavaks Narva Linnavalitsusele Arhitektuuri-ja Linnaplaneerimise Ametile.
4.2. Korraldus jõustub seadusega sätestatud korras. 

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

